**Informatīvais ziņojums**

**par attīstības centru iesniegto projektu kvalitātes novērtējumu un priekšlikumiem tālākai rīcībai, un papildu nepieciešamo atbalsta mehānismu uzņēmējdarbības infrastruktūras attīstīšanai**

Rīga, 2018

# Saturs

[Saturs 2](#_Toc256000029)

[Ievads 3](#_Toc256000030)

[1. Attīstības centru projektu kvalitāte – sociālekonomiskā atdeve 6](#_Toc256000031)

[1.1. SAM 3.3.1. projekti 6](#_Toc256000032)

[1.1.1. Projektu statuss SAM 3.3.1. ietvaros 7](#_Toc256000033)

[1.1.2. SAM 3.3.1. projektu rezultāti pret noteikto bāzes līmeni 8](#_Toc256000039)

[1.2. SAM 5.6.2. projekti 10](#_Toc256000041)

[1.2.1. Projektu statuss SAM 5.6.2. ietvaros 11](#_Toc256000042)

[1.2.2. SAM 5.6.2. projektu rezultāti pret noteikto bāzes līmeni 12](#_Toc256000043)

[1.3. SAM 3.3.1. un SAM 5.6.2. projektu atlases un vērtēšanas process 14](#_Toc256000044)

[1.4. SAM 3.3.1. un SAM 5.6.2. projektu sasniegto rādītāju analīze 15](#_Toc256000045)

[1.5. Kopsavilkums par visām SAM 3.3.1. un SAM 5.6.2. atlases kārtām 19](#_Toc256000046)

[1.6. Sagaidāmā ietekme no SAM 3.3.1. un SAM 5.6.2. 20](#_Toc256000047)

[1.6.1. Ietekme uz bezdarbu 20](#_Toc256000048)

[1.6.2. Ietekme uz nefinanšu investīcijām 21](#_Toc256000049)

[1. Analīze par SAM 3.3.1. trešās projektu iesniegumu atlases kārtas projektiem, kam priekšatlasē nebija pietiekošs finansējums 23](#_Toc256000050)

[1.1. SAM 3.3.1. trešā projektu iesniegumu atlases kārta 23](#_Toc256000051)

[1.2. SAM 3.3.1. trešās projektu iesniegumu atlases kārtas projektu rezultāti 23](#_Toc256000057)

[1.3. Plānotie projektu rezultāti 25](#_Toc256000059)

[1.3.1. Ietekme uz SAM 3.3.1. rezultātiem 25](#_Toc256000060)

[1.3.2. Ietekme uz kopējo nodarbinātību un privātajām investīcijām 26](#_Toc256000061)

[1.4. SAM 3.3.1. ierobežojumi lielajiem komersantiem 28](#_Toc256000062)

[Secinājumi un priekšlikumi 29](#_Toc256000063)

# Ievads

Informatīvais ziņojums par attīstības centru iesniegto projektu kvalitātes novērtējumu un priekšlikumiem tālākai rīcībai atbild uz vairākiem Vides aizsardzības un reģionālās attīstības ministrijai (turpmāk – VARAM) uzdotajiem uzdevumiem:

1. **iesniegt izskatīšanai Ministru kabinetā** (turpmāk – MK) informatīvo ziņojumu par attīstības centru iesniegto projektu **kvalitātes novērtējumu un priekšlikumiem tālākai rīcībai**, un papildus nepieciešamo atbalsta mehānismu uzņēmējdarbības infrastruktūras attīstīšanai (turpmāk – informatīvais ziņojums par attīstības centru iesniegto projektu kvalitātes novērtējumu un priekšlikumiem tālākai rīcībai). Uzdevums uzdots saskaņā ar 2017.gada 14.februāra informatīvā ziņojuma “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu” (prot. Nr.7., 1.§) protokollēmuma 2.2.3. apakšpunktā[[1]](#footnote-3) noteikto.

2. izvērtēt iespējas **atjaunot valsts budžeta mērķdotāciju pašvaldībām uzņēmējdarbības atbalstam**, šim mērķim novirzot finansējuma apjomu ne mazāk kā 3% apmērā no ikgadējiem uzņēmumu ienākuma nodokļa ieņēmumiem. Uzdevums noteikts Valdības rīcības plāna (apstiprināts ar MK 2016.gada 3.maija rīkojumu Nr.275) 3.2.pasākuma ietvaros (turpmāk – VRP 3.2. pasākums).

3. **veikt SAM 3.3.1. izvērtējumu** un iesniegt ziņojumu MK, lai pieņemtu lēmumu par iespēju nodrošināt līdzekļus pašvaldībām uzņēmējdarbības atbalstam, tai skaitā arī projektiem, kas atbilda SAM 3.3.1. trešās kārtas priekšatlases kritērijiem, bet netika atbalstīti finansējuma trūkuma dēļ, un šobrīd pierāda komersanta nefinanšu investīcijas vai jaunu darba vietu izveidi. Uzdevums uzdots MK un Latvijas Pašvaldību savienības vienošanās un domstarpību protokola par vidējā termiņa 2018.-2020.gadam budžeta ietvaru (Nr.26, 1.§), kas izskatīts MK komitejas (turpmāk – MKK) 2017.gada 2.oktobra sēdē (parakstīts 2017.gada 5.oktobrī).

**Pirmā uzdevuma izpildei** sagatavots informatīvais ziņojums par attīstības centru iesniegto projektu kvalitātes novērtējumu un priekšlikumiem tālākai rīcībai, kurā apskatīti tie Eiropas Savienības (turpmāk – ES) fondu specifiskie atbalsta mērķi (turpmāk – SAM), kur ir pieejams finansējums attīstības centriem (pašvaldību uzņēmējdarbības infrastruktūrai):

* SAM 3.3.1.“Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk – SAM 3.3.1.);
* SAM 5.6.2.“Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – SAM 5.6.2.).

Kopumā SAM 3.3.1.ietvaros līdz 2023.gada 31.decembrim plānots radīt **1 053 darba vietas**, piesaistīt **64,2 milj. *euro* privātās investīcijas**.

Savukārt SAM 5.6.2.ietvaros plānots radīt **3 932 jaunas darba vietas**, piesaistīt vairāk nekā **239,7 milj. *euro* privātās investīcijas**, kā arī **atjaunot degradēto teritoriju platību – vismaz 563 hektārus**.

Ņemot vērā Reģionālās politikas pamatnostādnēs 2013.-2019.gadam definēto 9+21 attīstības centru tīklu, šī ziņojuma ietvaros tiks apskatīti šādu attīstības centru projekti:

* deviņi nacionālās nozīmes attīstības centri jeb republikas nozīmes pilsētu[[2]](#footnote-4);
* 21 reģionālas nozīmes attīstības centri[[3]](#footnote-5).

**Otrā uzdevuma izpildei**, VARAM 2016.gadā sagatavoja informatīvo ziņojumu “Par valsts budžeta finansējuma piešķiršanu pašvaldību uzņēmējdarbības atbalsta projektiem 3.3.1. specifiskā atbalsta mērķa trešās projektu iesniegumu atlases kārtas ietvaros” (turpmāk – 3.3.1. SAM ziņojums), kas atkārtoti iesniegts Valsts kancelejā 2017.gadā.

3.3.1. SAM ziņojuma virzības gaita no 2016.gada atspoguļotas attēlā zemāk.

3.3.1. SAM ziņojumā tika konstatēts sekojošais, summāri trīs gados pēc noslēgto vienošanos par projektu īstenošanu ietvaros tiktu sasniegti šādi rezultāti:

* izveidotas 707 jaunas darba vietas;
* piesaistītas nefinanšu investīcijas nemateriālajos ieguldījumos un pamatlīdzekļos 38 954 709 *euro*.

Līdz ar to **trešā uzdevuma izpildei** informatīvajā ziņojumā par attīstības centru iesniegto projektu kvalitātes novērtējumu un priekšlikumiem tālākai rīcībai papildus tiks veikta SAM 3.3.1. trešās projektu iesniegumu atlases kārtas analīze par projektiem, kas atbilda priekšatlases kritērijiem, bet netika atbalstīti finansējuma trūkuma dēļ (skatīt ziņojuma 2.daļā).

Tā kā SAM 3.3.1 un SAM 5.6.2. ietvaros paredzēts īstenot projektus ekonomiskās attīstības veicināšanai pašvaldībās, radot jaunas darbavietas un piesaistot privātās nefinanšu investīcijas, šo projektu kvalitāte tiks vērtēta, analizējot projektu plānotos un faktiskos rezultātus pret plānoto publisko finansējumu. Lai sniegtu vērtējumu par projektu kvalitāti, tiks izvērtēti gan plānotie projektu rezultāti, gan arī faktiski jau sasniegtie. Tā kā projektu atlases un novērtēšanas process nav noslēdzies, tiks sniegta analīze arī par projektu atlases procesu un to, cik aktīvi pašvaldības sagatavo projektu pieteikumus.

Veicot projektu kvalitātes analīzi, VARAM ir jāsniedz “*priekšlikumi tālākai rīcībai, un papildus nepieciešamo atbalsta mehānismu uzņēmējdarbības infrastruktūras attīstīšanai*”. Ņemot vērā, ka 3.3.1. SAM ziņojums netika izskatīts MK, jo netika atbalstīts pieprasījums papildus valsts budžeta finansējumam. Līdz ar to būtiski ir izvērtēt, vai ir iespējami risinājumi, kas neprasa papildus Valsts budžeta finansējumu:

* līdzīgu ES fondu aktivitāšu ietvarā (SAM 3.3.1. vai SAM 5.6.2.);
* citu līdzīgu Valsts budžeta finansētu (vai līdzfinansētu) aktivitāšu atbalstā.

Kā vēl viens risinājums jeb papildus atbalsta mehānisms, būtu pašvaldību budžeta iespēju plašāka izmantošana. Lai izvērtētu pašvaldību pašu budžeta ietvaros iespējamos risinājumus, VARAM ir sagatavojusi konceptuālo ziņojumu “Problēmjautājumi saistībā ar atbalsta mehānismu pieejamību pašvaldībām uzņēmējdarbības sekmēšanai savā teritorijā un kooperācijas intensificēšanai, to iespējamie risinājumi” (turpmāk – konceptuālais ziņojums). Konceptuālais ziņojums ir izstrādāts, lai nodrošinātu Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai, kas apstiprināts ar MK 2016.gada 3.maija rīkojumu Nr.275 “Par valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”, 3.1.uzdevuma izpildi: izvērtēt mehānismu kā palielināt pašvaldību lomu investīciju piesaistes procesā, tādejādi minimizējot tiešu pašvaldības iesaisti uzņēmējdarbības sektoros, kur eksistē tirgus dalībnieki, kā arī 3.3.uzdevuma izpildi: sagatavot priekšlikumus normatīvo aktu uzlabojumiem, kas dotu pašvaldībām plašākas iespējas sniegt atbalstu uzņēmējiem. Konceptuālais ziņojums 2018.gada 8.maijā tika atbalstīts Ministru kabinetā, līdz ar to informatīvajā ziņojumā par attīstības centru iesniegto projektu kvalitātes novērtējumu un priekšlikumiem tālākai rīcībai pašvaldību budžeta veidoti risinājumi netiks apskatīti.

# Attīstības centru projektu kvalitāte – sociālekonomiskā atdeve

## SAM 3.3.1. projekti

SAM 3.3.1. īstenošanas kārtība ir noteikta MK 2015.gada 13.oktobra noteikumos Nr.593 “Darbības programmas “Izaugsme un nodarbinātība” 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi”” (turpmāk – MK noteikumi Nr.593). Kopējais plānotais Eiropas Reģionālās attīstības fonda (turpmāk – ERAF) finansējums ir 64 219 292 *euro* (tai skaitā virssaistību finansējums – 5 202 550 *euro*)*.*

Specifisko atbalstu īsteno ierobežotas projektu iesniegumu atlases veidā atbilstoši MK noteikumu Nr.593 2.punktam šādu projektu iesniegumu atlases kārtu ietvaros:

* pirmās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā nacionālas nozīmes attīstības centru pašvaldībās” ietvaros finansējuma saņēmēji ir astoņas nacionālas nozīmes attīstības centru pašvaldības[[4]](#footnote-6) ar plānoto ERAF finansējumu 16 114 183 *euro* (tajā skaitā virssaistību finansējums 5 202 550 *euro*);
* otrās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā reģionālas nozīmes attīstības centru pašvaldībās” ietvaros finansējuma saņēmēji ir 20 reģionālas nozīmes attīstības centru pašvaldības ar plānoto ERAF finansējumu 10 911 633 *euro*;
* trešās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības” ietvaros finansējuma saņēmēji ir 36 no 89 pašvaldībām, kuras nav nacionālas vai reģionālas nozīmes attīstības centru pašvaldības ar plānoto ERAF finansējumu 37 193 476 *euro*.

SAM 3.3.1. pirmās projektu iesniegumu kārtas ietvaros katrai nacionālas nozīmes attīstības centru pašvaldībai ir noteikts individuāls atlases laiks:

|  |  |
| --- | --- |
| **Pirmā projektu iesniegumu atlases kārta** | **Projektu iesniegšana (termiņi) – no/līdz** |
| Jelgavas pilsētas dome | 06.01.2017. - 20.12.2017. |
| Daugavpils pilsētas dome | 03.10.2016. - 20.12.2017. |
| Jūrmalas pilsētas dome | 23.09.2016. - 28.12.2018. |
| Liepājas pilsētas dome | 01.09.2016. - 29.12.2017. |
| Valmieras pilsētas dome | 07.07.2016. - 22.08.2016. |
| Rēzeknes pilsētas dome | 08.09.2016. - 20.12.2017. |
| Jēkabpils pilsētas dome | 29.11.2017. - 20.12.2017. |

Savukārt SAM 3.3.1. otro un trešo projektu iesniegumu atlases kārtu organizē Centrālā finanšu un līgumu aģentūra (turpmāk – CFLA):

|  |  |
| --- | --- |
| **Otrā projektu iesniegumu atlases kārta** | **Projektu iesniegšana (termiņi) – no/līdz** |
| 21 reģionālas nozīmes attīstības centru pašvaldību grupu | 15.06.2016. - 04.09.2017. |
| **Trešā projektu iesniegumu atlases kārta**[[5]](#footnote-7) | **Projektu iesniegšana (termiņi) – no/līdz** |
| 89 novadu pašvaldību grupa | 17.06.2016. - 15.03.2018. |

### Projektu statuss SAM 3.3.1. ietvaros

SAM 3.3.1. ietvaros par kopējo ERAF finansējumu 64 219 292 *euro* paredzēts realizēt 90 projektu – 13 projektus pirmajā atlases kārtā, 27 projektus otrajā atlases kārtā, bet trešajā atlases kārtā 50 projektus. Iesniegto projektu statusu[[6]](#footnote-8) uz 2018.gada 12.martu skatīt tabulā Nr.1.

Tabula Nr.1.

SAM 3.3.1. iesniegto projektu[[7]](#footnote-9) statuss

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SAM / projektu atlases kārta** | **ERAF finansējums, *euro*[[8]](#footnote-10)** | **Kopējais**  **paredzētais projektu sk.** | **Statuss** | | | | | | | | | | | | ***Kopā, %*** |
| **Iesniegti projekti** | | | **Apstiprināti projekti** | | | **Noslēgts līgums** | | | **Pabeigti projekti** | | |
| **Sk.** | **ERAF, *euro*** | **%** | **Sk.** | **ERAF, *euro*** | **%** | **Sk.** | **ERAF, *euro*** | **%** | **Sk.** | **ERAF, *euro*** | **%** |
| **3.3.1.** | ***64 219 292*** | ***90*** | **1** | **630 427** | **1** | **32** | **21 481 828** | **33** | **34** | **21 170 937** | **33** | **6** | **5 283 406** | **8** | ***76*** |
| 1.kārta *(republikas pilsētas)* | *16 114 183* | *13* | 1 | 630 427 | 4 | 3 | 3 594 760 | 22 | 3 | 3 268 251 | 20 | 1 | 2 851 585 | 18 | *64* |
| 2.kārta *(reģionālie centri)* | *10 911 633* | *27* | 0 | 0 | 0 | 6 | 3 621 041 | 33 | 9 | 3 154 049 | 29 | 3 | 1 431 177 | 13 | *75* |
| 3.kārta *(89 novadu grupa)* | *37 193 476* | *50* | 0 | 0 | 0 | 23 | 14 266 027 | 38 | 22 | 14 748 637 | 40 | 2 | 1 000 644 | 3 | *81* |

*Avots: dati no Kohēzijas politikas fondu vadības informācijas sistēmas (turpmāk – KP VIS) uz 12.03.2018.*

Kopumā SAM 3.3.1. ietvaros ir iesniegti 73 projekti (t.sk. projekti, kuri ir apstiprināti, par kuriem ir noslēgts līgums, vai kuri ir pabeigti) par 48 566 598 *euro* jeb 76% no kopējā paredzētā ERAF finansējuma (skatīt tabulā Nr.2.), savukārt neiesniegti ir 17 projekti.

Tabula Nr.2.

SAM 3.3.1. iesniegto un neiesniegto projektu attiecība

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SAM / projektu atlases kārta** | **ERAF finansējums, *euro*** | **Kopējais paredzētais projektu sk.** | **Statuss** | | | | | |
| **Iesniegti projekti (kopā)** | | | **Neiesniegti projekti** | | |
| **Skaits** | **ERAF, *euro*** | **%** | **Skaits** | **ERAF, *euro*** | **%** |
| **3.3.1.** | ***64 219 292*** | ***90*** | **73** | **48 566 598** | **76** | **17** | **15 652 694** | **24** |
| 1.kārta *(republikas pilsētas)* | *16 114 183* | *13* | 8 | 10 345 023 | 64 | 5 | 5 769 160 | 36 |
| 2.kārta *(reģionālie centri)* | *10 911 633* | *27* | 18 | 8 206 267 | 75 | 9 | 2 705 366 | 25 |
| 3.kārta *(89 novadu grupa)* | *37 193 476* | *50* | 47 | 30 015 308 | 81 | 3 | 7 178 168 | 19 |

*Avots: dati no KP VIS uz 12.03.2018.*

### SAM 3.3.1. projektu rezultāti pret noteikto bāzes līmeni

Šajā ziņojuma sadaļā tiek atspoguļoti Reģionālās attīstības koordinācijas padomē (turpmāk – RAKP) apstiprināto SAM 3.3.1. projektu rezultāti procentuāli pret bāzes līmeni (*darba vietas un piesaistītās nefinanšu investīcijas*). Apstiprinātie projekti[[9]](#footnote-11) apzīmē projektus, kas ir:

* apstiprināti;
* apstiprināti ar nosacījumiem;
* noslēgts līgums par projekta īstenošanu;
* pabeigti.

SAM 3.3.1. ietvaros uz 2018.gada 12.martu ir apstiprināti 72 projekti[[10]](#footnote-12) (t.sk. seši pabeigti projekti), kuru rezultātā tiks radītas 1860 darba vietas un piesaistītas vairāk nekā 123 milj. *euro* nefinanšu investīcijas (skatīt tabulu Nr.3.).

Tabula Nr.3.

SAM 3.3.1. apstiprināto projektu plānotie iznākuma rādītāji

|  |  |  |  |  |  |
| --- | --- | --- | --- | --- | --- |
| **SAM 3.3.1.** | **Projektu skaits** | **ERAF (*euro*)** | **Radītās darba vietas** | **Nefinanšu investīcijas (*euro*)** | **Komersantu skaits** |
| 1.kārta (*republikas pilsētas*) | 7 | 9 714 595 | 268 | 10 074 059 | 36 |
| 2.kārta *(reģionālie centri*) | 18 | 8 206 267 | 201 | 9 796 146 | 72 |
| 3.kārta (*89 novadu grupa*) | 47 | 30 015 308 | 1391 | 103 469 771 | 352 |
| **Kopā:** | **72** | **47 936 170** | **1860** | **123 339 976** | **460** |

*Avots: dati no KP VIS uz 12.03.2018.*

Lai nodrošinātu rezultātu sasniegšanu proporcionāli pašvaldību nepieciešamajam ERAF finansējumam, tika noteikts SAM rezultātu bāzes līmenis jeb ERAF finansējums pret rezultātu:

* vienas jaunas darba vietas izveidei plānots ERAF 60 987 *euro*[[11]](#footnote-13);
* viena privāto investīciju *euro* piesaistei plānots viens ERAF *euro*.

Atbilstoši šādai SAM rezultātu bāzei veikts aprēķins pa pašvaldību grupām, apskatot cik tās izpilda bāzes noteiktos kritērijus. Piemērs aprēķinam 21 reģionālas nozīmes attīstības centru pašvaldību grupā: 201 izveidotās darba vietas x 60 987 *euro* / nepieciešamais projektu finansējums 8 206 267 *euro* x 100% = 149% (rezultāts 1.attēlā).

Attēls Nr.1.

***SAM 3.3.1. apstiprināto projektu plānotie rezultāti (izveidotās darba vietas) pret noteikto SAM rezultātu bāzes līmeni***

*Avots: VARAM veidots.*

Analizējot 1.attēla datus, **jāsecina, ka visu pašvaldību apstiprināto projektu plānotie rezultāti pārsniedz noteikto SAM bāzes līmeni**, piemēram, republikas pilsētu SAM 3.3.1. rādītājs par 68% pārsniedz bāzes līmeni, bet 89 novadu grupā radīto darba vietu rādītājs bāzes līmeni pārsniedz gandrīz par trim reizēm jeb 183%. Tas nozīmē, ka pašvaldības ne tikai ievēro noteiktos atlases kritērijus, bet arī pārsniedz nepieciešamos pamatrādītājus.

Savukārt SAM 3.3.1. apstiprināto projektu rezultātus – piesaistītās nefinanšu investīcijas – pret noteikto SAM rezultātu bāzes līmeni skatīt attēlā Nr.2. (piemērs aprēķinam republikas pilsētu pašvaldībām: piesaistītās nefinanšu investīcijas 10 074 059 *euro* / nepieciešamais projektu finansējums 9 714 595 *euro* x 100% = 104%).

Attēls Nr.2.

***SAM 3.3.1. apstiprināto projektu plānotie rezultāti (piesaistītās nefinanšu investīcijas) pret noteikto SAM rezultātu bāzes līmeni***

*Avots: VARAM veidots.*

Apskatot attēla Nr.2. rādītājus, jāsecina, ka 89 novadu grupā apstiprināto projektu plānotie rezultāti tiek sasniegti daudz efektīvāk nekā republikas pilsētu vai reģionālas nozīmes attīstības centru grupas pašvaldībās.

## SAM 5.6.2. projekti

SAM 5.6.2. īstenošanas kārtība ir noteikta MK 2015.gada 10.novembra noteikumos Nr.645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”” (turpmāk – MK noteikumi Nr.645).

Kopējais plānotais ERAF finansējums ir 239 704 136 *euro* (tai skaitā virssaistību finansējums – 3 179 764 *euro*)*.*

Specifisko atbalstu īsteno ierobežotas projektu iesniegumu atlases veidā atbilstoši MK noteikumu Nr.645 2.punktam šādu projektu iesniegumu atlases kārtu ietvaros:

* pirmās projektu iesniegumu atlases kārtas “Ieguldījumi degradēto teritoriju revitalizācijā nacionālas nozīmes attīstības centru pašvaldībās” ietvaros finansējuma saņēmēji ir deviņas nacionālas nozīmes attīstības centru pašvaldības ar plānoto ERAF finansējumu 95 318 437 *euro* (tai skaitā virssaistību finansējums 3 179 764 *euro*);
* otrās projektu iesniegumu atlases kārtas “Ieguldījumi degradēto teritoriju revitalizācijā reģionālas nozīmes attīstības centru pašvaldībās” ietvaros finansējuma saņēmēji ir 21 reģionālas nozīmes attīstības centru pašvaldības ar plānoto ERAF finansējumu 92 138 673 *euro*;
* trešās projektu iesniegumu atlases kārtas “Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ietvaros finansējuma saņēmēji ir Latgales plānošanas reģiona attīstības programmas pielikumā noteikto teritoriju pašvaldības ar plānoto ERAF finansējumu 52 247 026 *euro*.

Arī SAM 5.6.2. pirmās projektu iesniegumu kārtas ietvaros katrai nacionālas nozīmes attīstības centru pašvaldībai ir noteikts individuāls atlases laiks:

|  |  |
| --- | --- |
| **Pirmā projektu iesniegumu atlases kārta** | **Projektu iesniegšana (termiņi) – no/līdz** |
| Rēzeknes pilsētas dome | 21.11.2016. - 01.10.2018. |
| Jūrmalas pilsētas dome | 13.12.2017. - 01.11.2018. |
| Jēkabpils pilsētas dome | 28.09.2016. - 01.12.2017. |
| Daugavpils pilsētas dome | 22.09.2016. - 01.12.2017. |
| Rīgas pilsētas dome | 01.11.2017. - 20.12.2017. |
| Ventspils pilsētas dome | 12.12.2017. - 30.12.2019. |
| Valmieras pilsētas dome | 13.12.2017. - 31.12.2018. |
| Jelgavas pilsētas dome | 05.02.2018. - 28.12.2018. |
| Liepājas pilsētas dome | 12.06.2017. - 29.12.2017. |

Līdzīgi kā ar SAM 3.3.1. projektu iesniegumu atlasi, arī SAM 5.6.2. otro un trešo projektu iesniegumu atlases kārtu organizē CFLA:

|  |  |
| --- | --- |
| **Otrā projektu iesniegumu atlases kārta** | **Projektu iesniegšana (termiņi) – no/līdz** |
| 21 reģionālas nozīmes attīstības centru pašvaldības | 16.06.2016. - 25.09.2017. |
|  |  |
| **Trešā projektu iesniegumu atlases kārta**[[12]](#footnote-14) | **Projektu iesniegšana (termiņi) – no/līdz** |
| Latgales plānošanas reģiona attīstības programmas pielikumā noteikto teritoriju pašvaldības | 30.06.2016. - 28.02.2018. |

### Projektu statuss SAM 5.6.2. ietvaros

SAM 5.6.2. ietvaros par kopējo ERAF finansējumu 239 704 136 *euro* paredzēts realizēt 110 projektus – 29 projektus pirmajā atlases kārtā, 65 projektus otrajā atlases kārtā, bet trešajā atlases kārtā 16 projektus. Iesniegto projektu statusu[[13]](#footnote-15) uz 2018.gada 12.martu skatīt tabulā Nr.4.

Tabula Nr.4.

SAM 5.6.2. iesniegto projektu statuss

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SAM / projektu atlases kārta** | **ERAF finansējums, *euro*[[14]](#footnote-16)** | **Kopējais**  **paredzētais projektu sk.** | **Statuss** | | | | | | | | | | | | ***Kopā, %*** |
| **Iesniegti projekti** | | | **Apstiprināti projekti** | | | **Noslēgts līgums** | | | **Pabeigti projekti** | | |
| **Sk.** | **ERAF, *euro*** | **%** | **Sk.** | **ERAF, *euro*** | **%** | **Sk.** | **ERAF, *euro*** | **%** | **Sk.** | **ERAF, *euro*** | **%** |
| **5.6.2.** | ***239 704 136*** | ***110*** | **13** | **33 570 736** | **14** | **23** | **43 209 205** | **18** | **24** | **51 328 847** | **21** | **2** | **2 081 134** | **1** | ***54*** |
| 1.kārta *(republikas pilsētas)* | *95 318 437* | *25* | 10 | 23 384 161 | 25 | 1 | 3 265 687 | 3 | 2 | 4 410 759 | 5 | 0 | 0 | 0 | *33* |
| 2.kārta *(reģionālie centri)* | *92 138 673* | *65* | 0 | 0 | 0 | 19 | 29 423 540 | 32 | 18 | 28 842 860 | 31 | 1 | 362 702 | 0 | *64* |
| 3.kārta *(Latgales programma)* | *52 247 026* | *16* | 3 | 10 186 575 | 19 | 3 | 10 519 977 | 20 | 4 | 18 075 228 | 35 | 1 | 1 718 433 | 3 | *78* |

*Avots: dati no KP VIS uz 12.03.2018.*

Kopumā SAM 5.6.2. ietvaros ir iesniegti 62 projekti (t.sk. projekti, kuri ir apstiprināti, par kuriem ir noslēgts līgums, kuri ir pabeigti) par 130 189 922 *euro* jeb 54% no kopējā paredzētā ERAF finansējuma (skat. tabulā Nr.5.).

Zems iesniegto projektu skaits ir republikas pilsētu grupā, kas kopumā atspoguļojas SAM 5.6.2. izpildē. Atšķirībā no republikas pilsētām, gan reģionālās nozīmes attīstības centru novadu pašvaldības, gan pašvaldības Latgales programmas ietvaros kopumā ir sekmīgāk izmantojušas iespēju revitalizēt degradētās teritorijas, tādējādi sniedzot atbalstu uzņēmējdarbības attīstībai. SAM 5.6.2. iesniegto un neiesniegto projektu attiecība atspoguļota 10.tabulā, un īpaši augsts (neiesniegto projektu) rādītājs ir republikas pilsētu grupā, kas vērtējams negatīvi. Taču jāņem vērā, ka nacionālas nozīmes attīstības centru pašvaldībām ir lielāks administratīvais slogs integrēto teritoriju investīciju (ITI) projektu ietvaros. Nacionālas nozīmes attīstības centru pārstāvošā organizācija (Latvijas Lielo pilsētu asociācija) norāda, ka administratīvā sloga kontekstā pie augsta neiesniegto projektu rādītāja iemesliem min sekojošos – komplicēts projekta idejas saskaņošanas process, pilnvērtīga procesu neizpratne citās institūcijās, kas atbild par projektu vērtēšanu un apstiprināšanu.

Tabula Nr.5.

SAM 5.6.2. iesniegto un neiesniegto projektu attiecība

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SAM / projektu atlases kārta** | **ERAF finansējums, *euro*** | **Kopējais projektu sk.** | **Statuss** | | | | | |
| **Iesniegti projekti (kopā)** | | | **Neiesniegti projekti** | | |
| **Sk.** | **ERAF, *euro*** | **%** | **Sk.** | **ERAF, *euro*** | **%** |
| **5.6.2.** | ***239 704 136*** | ***110*** | **62** | **130 189 922** | **54** | **48** | **109 514 214** | **46** |
| 1.kārta *(republikas pilsētas)* | *95 318 437* | *25* | 13 | 31 060 607 | 33 | 16 | 64 257 830 | 67 |
| 2.kārta *(reģionālie centri)* | *92 138 673* | *65* | 38 | 58 629 102 | 64 | 27 | 33 509 571 | 36 |
| 3.kārta (*Latgales programma*) | *52 247 026* | *16* | 11 | 40 500 213 | 78 | 5 | 11 746 813 | 22 |

*Avots: dati no KP VIS uz 12.03.2018.*

Uz 2018.gada 12.martu no kopā paredzētajiem (110) SAM 5.6.2. projektiem vēl nav iesniegti 48 projekti par 109 514 214 *euro*.

### SAM 5.6.2. projektu rezultāti pret noteikto bāzes līmeni

Šajā ziņojuma sadaļā, līdzīgi kā 1.1.2. apakšnodaļā, tiek atspoguļoti apstiprināto[[15]](#footnote-17) SAM 5.6.2. projektu rezultāti procentuāli pret bāzes līmeni. SAM 5.6.2. ietvaros uz 2018.gada 12.martu ir apstiprināti 49 projekti[[16]](#footnote-18), kuru rezultātā tiks radītas 2203 darba vietas, piesaistītas vairāk nekā 140 milj. *euro* nefinanšu investīcijas, kā arī atjaunotas degradētās teritorijas 306 ha platībā (skatīt tabulu Nr.6.).

Tabula Nr.6.

SAM 5.6.2. apstiprināto projektu plānotie iznākuma rādītāji

|  |  |  |  |  |  |
| --- | --- | --- | --- | --- | --- |
| **SAM 5.6.2.** | **Projektu skaits** | **ERAF (*euro*)** | **Radītās darba vietas** | **Nefinanšu investīcijas (*euro*)** | **Atjaunotā teritorija (ha)** |
| 1.kārta (*republikas pilsētas*) | 3 | 7 676 446 | 172 | 8 004 736 | 10 |
| 2.kārta *(reģionālie centri)* | 38 | 58 629 102 | 1242 | 78 148 803 | 199 |
| 3.kārta (*Latgales programma*) | 8 | 30 313 668 | 789 | 54 611 846 | 97 |
| **Kopā:** | **49** | **96 619 216** | **2203** | **140 765 385** | **306** |

*Avots: dati no KP VIS uz 12.03.2018.*

Izmantojot 1.1.2. apakšnodaļā minētos datus[[17]](#footnote-19), tika veikts aprēķins, lai noteiktu, cik katra pašvaldību grupa izpilda bāzes noteiktos kritērijus. SAM 5.6.2. apstiprināto projektu rezultātus – izveidotās darba vietas – pret noteikto SAM rezultātu bāzes līmeni skatīt attēlā Nr.3.

Attēls Nr.3.

***SAM 5.6.2. apstiprināto projektu plānotie rezultāti (izveidotās darba vietas) pret noteikto SAM rezultātu bāzes līmeni***

*Avots: VARAM veidots.*

Analizējot 3.attēla datus, **jāsecina, ka visu pašvaldību apstiprināto projektu plānotie rezultāti pārsniedz noteikto SAM bāzes līmeni**. Vislielākais pārsniegums ir Latgales programmas ietvaros – SAM 5.6.2. rādītājs par 59% pārsniedz bāzes līmeni (republikas pilsētām par 37%, bet 21 reģionālas nozīmes attīstības centru pašvaldībām par 29%).

Arī SAM 5.6.2. apstiprināto projektu piesaistīto nefinanšu investīciju rezultāti pārsniedz noteikto SAM rezultātu bāzes līmeni (skatīt attēlu Nr.4.).

Attēls Nr.4.

***SAM 5.6.2. apstiprināto projektu plānotie rezultāti (piesaistītās nefinanšu investīcijas) pret noteikto SAM rezultātu bāzes līmeni***

*Avots: VARAM veidots.*

Vislielākais pārsniegums ir Latgales programmas ietvaros – piesaistīto nefinanšu investīciju rādītāji trešās projektu iesniegumu atlases kārtas apstiprinātajiem projektiem gandrīz par divām reizēm pārsniedz noteikto bāzes līmeni. Arī 21 reģionālas nozīmes attīstības centru pašvaldību grupas apstiprināto projektu piesaistīto nefinanšu investīciju rādītāji pārsniedz bāzes līmeni – par 33%.

## SAM 3.3.1. un SAM 5.6.2. projektu atlases un vērtēšanas process

Projektu iesniegumu vērtēšanas process SAM 3.3.1. un SAM 5.6.2. ietvaros (visās projektu iesniegumu atlases kārtās) uz 2018.gada 2.ceturksni salīdzinājumā ar sākotnējo projektu iesniegumu vērtēšanu 2016.gada otrajā pusē ir uzlabojies. Līdz 2018.gada 4.jūnijam ir veikta vai uzsākta 140 projektu iesniegumu vērtēšana, kas veido indikatīvi divas trešdaļas no kopējā plānotā projektu iesniegumu skaita SAM 3.3.1. un SAM 5.6.2. ietvaros. Viens no būtiskākajiem projekta iesniegumu vērtēšanu kavējošajiem faktoriem ir projektu iesniegumu sagatavotāju un vērtētāju kompetences un zināšanu līmenis par specifiskā atbalsta mērķa ieviešanas nosacījumiem un atlases nolikuma dokumentu saturu. Pieaugot izvērtēto projektu apjomam, projektu iesniegumu sagatavotāju un vērtētāju kompetences un zināšanu līmenis paaugstinās, tas ļauj sagatavot kvalitatīvākus projektu iesniegumus un izvirzīt korektus nosacījumus trūkumu novēršanai projektu iesniegumos.

SAM 3.3.1. un SAM 5.6.2. ietvaros projektu iesniegumi tiek vērtēti Centrālajā finanšu un līgumu aģentūrā un republikas pilsētu pašvaldību vērtēšanas komisijās, kas katra individuāli vērtē savas pašvaldības iesniegtos projektu iesniegumus. Kopumā 9 republikas pilsētu pašvaldību projektu iesniegumu vērtēšanas komisijās paredzēta indikatīvi 42 projektu iesniegumu vērtēšana un līdz 2018.gada 1.jūnijam ir iesniegti kopumā tikai 25 projekti. Ņemot vērā salīdzinoši nelielo projektu skaitu un projektu iesniegumu vērtētāju mazo pieredzi projektu vērtēšanā, projektu iesniegumu vērtēšanas process republikas pilsētu pašvaldību projektu iesniegumu vērtēšanas komisijās ir lēns un mazāk efektīvs. Tomēr situācija katrā republikas pilsētas pašvaldības projektu iesniegumu vērtēšanas komisijā ir jāvērtē individuāli. Kā labie piemēri ir minami Jēkabpils un Rīgas pilsētu pašvaldību projektu iesniegumu vērtēšanā iesaistītie pārstāvji, kas demonstrē augstu izpratni par SAM 3.3.1. un SAM 5.6.2. ieviešanas nosacījumiem, atlases nolikuma dokumentiem un to saturu, kā arī ir vēsti uz sadarbību ar projektu iesniedzējiem, skaidrojot projektu iesniegumā konstatēto trūkumu būtību un sniedzot priekšlikumus trūkumu novēršanai. Lai paaugstinātu projektu iesniegumu vērtētāju un projektu iesniedzēju kompetenču un zināšanu līmeni, tiek organizēti semināri, t.sk. izbraukumu semināri reģionos, notiek darba līmeņa sanāksmes un tiek veiktas individuālas konsultācijas konkrētu projektu ieceru īstenošanai. **Viens no iespējamiem risinājumiem projektu iesniegumu vērtēšanas un atlases procesa uzlabošanai varētu būt vienas vienotas projektu iesniegumu vērtēšanas komisijas izveide, kurā tiek vērtēti visi ITI (republikas pilsētu pašvaldību) projekti**. Šāds risinājums dotu vairākus būtiskus ieguvumus,  t.sk. samazinātos projektu iesniegumu vērtēšanā iesaistīto pārstāvju skaits, kas samazinātu pašvaldību izmaksas projektu iesniegumu vērtēšanas procesa nodrošināšanai; paaugstinātos projektu iesniegumu vērtētāju kompetence un vērtējumu kvalitāte, kas mazinātu neatbilstoši veikto izdevumu risku; samazinātos administratīvais slogs atlases nolikumu un iekšējo normatīvo aktu izstrādei un saskaņošanai (šobrīd katra republikas pilsētas pašvaldība izstrādā katra savu atlases nolikumu, iekšējās kārtības, ko saskaņo ar nozaru ministrijām un Finanšu ministriju, tādejādi padarot procesu smagnēju un laikietilpīgu).

Augstāk minētais ir tikai viens no aspektiem, kas ietekmē projektu atlases un vērtēšanas procesu. Papildus tam ir jāņem vērā vienlaicīgi sagatavojamo un vērtējamo projektu daudzums, to sarežģītība un projekta darbību gatavības pakāpe (piemēram, izstrādāta tehniskā dokumentācijā, sakārtoti īpašumtiesību dokumenti u.c.). Ņemot vērā pašreizējo tirgus situāciju, arvien biežāk projektu iesniedzēji norāda uz pieaugošo problēmu piesaistīt projektētājus un sagatavot būvdarbiem nepieciešamo tehnisko dokumentāciju atbilstošā kvalitātē un termiņos. Savlaicīgi izstrādātas projekta darbības pamatojošās  dokumentācijas neesamība noved pie ārkārtīgi gariem projektu iesniegumu trūkumu novēršanas termiņiem, kas pagarina projekta apstiprināšanas un uzsākšanas termiņu, vai pat projektu noraidīšanas gadījumiem.

## SAM 3.3.1. un SAM 5.6.2. projektu sasniegto rādītāju analīze

Iznākuma rādītāji ir sasniegti ne tikai pabeigtajos projektos, bet arī tajos, par kuriem ir noslēgts līgums par projekta īstenošanu. Tas nozīmē, ka projekta realizācijas gaitā pašvaldības jau ir sasniegušas visus vai vismaz daļu no noteiktajiem projekta iznākuma rādītājiem atbilstoši piesaistītajam finansējuma apjomam – izveidotajām darba vietām, piesaistītajām privātajām (nefinanšu) investīcijām, atbalstītajiem komersantiem vai atjaunoto degradēto teritoriju. Tabulās Nr.7. un Nr.8. attēloti to pašvaldību projekti (uz 12.03.2018.), kur **iznākuma rādītāji (*nefinanšu investīcijas vai izveidotās darba vietas*) ir sasnieguši vai pārsnieguši projekta plānotos rādītājus[[18]](#footnote-20)**.

Tabula Nr.7.

SAM 3.3.1. sasniegtie iznākuma rādītāji

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pašvaldība** | **Projekts** | **Atlases kārta** | **Projekta statuss** | **ERAF, *euro*** | **Sasniegtie iznākuma rādītāji** | | ***Nefinanšu investīcijas pret bāzes līmeni*** | ***Darba vietas pret bāzes līmeni*** |
| **Nefinanšu investīcijas, *euro*** | **Darba vietas** |
| Valmieras pilsēta | Uzņēmējdarbības attīstību veicinošas satiksmes infrastruktūras un inženierkomunikācijas pārbūve Cempu un Paula Valdena ielu industriālo teritoriju attīstībai | 1. | Pabeigts | 2 851 585 | 3 723 000 | 61 | *131%* | *130%* |
| Liepājas pilsēta | Uzņēmējdarbības vides attīstība Liepājā, I kārta | 1. | Līgums | 1 443 013 | 9 553 238 | 45 | *662%* | *190%* |
| Valkas novads | Ielu pārbūve uzņēmējdarbības attīstībai Valkas novadā | 2. | Pabeigts | 486 415 | 516 934 | 10 | *106%* | *125%* |
| Bauskas novads | Privāto investīciju palielināšana Bauskas pilsētas dienvidu aglomerācijā uzņēmējdarbības veicināšanai | 2. | Līgums | 473 856 | 516 934 | 10 | *108%* | *129%* |
| Mālpils novads | Uzņēmējdarbības veicināšanai nepieciešamās infrastruktūras attīstība Sidgundas ciemā, Mālpils novadā | 3. | Līgums | 276 675 | 510 000 | 10 | *324%* | *154%* |
| Mārupes novads | Uzņēmējdarbības attīstībai nepieciešamās infrastruktūras attīstība Mārupes novadā | 3. | Līgums | 1 501 600 | 3 554 933 | 0 | *237%* | *0%* |
| Naukšēnu novads | Uzņēmējdarbības attīstībai nepieciešamās infrastruktūras attīstība Naukšēnu pagastā | 3. | Pabeigts | 303 450 | 0 | 7 | *0%* | *141%* |
| Ozolnieku novads | Uzņēmējdarbībai nozīmīgas infrastruktūras attīstīšana Ozolnieku novada Ozolnieku pagastā | 3. | Līgums | 426 020 | 486 800 | 0 | *114%* | *0%* |
| Ogres novads | Uzņēmējdarbības attīstība Kartonfabrikas rajonā, pārbūvējot uzņēmējiem svarīgu ielas posmu Ogrē | 2. | Pabeigts | 427 218 | 0[[19]](#footnote-21) | 19 | *0%* | *271%* |
| Limbažu novads | Uzņēmējdarbības attīstība Skultes pagasta Mandegu ciemā, palielinot pieejamo elektroenerģijas jaudu | 2. | Līgums | 54 701 | 54 701 | 0 | *100%* | *0%* |

*Avots: dati no KP VIS uz 12.03.2018.*

Tabula Nr.8.

SAM 5.6.2. sasniegtie iznākuma rādītāji

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pašvaldība** | **Projekts** | **Atlases kārta** | **Projekta statuss** | **ERAF, *euro*** | **Sasniegtie iznākuma rādītāji** | | ***Nefinanšu investīcijas pret bāzes līmeni*** | ***Darba vietas pret bāzes līmeni*** |
| **Nefinanšu investīcijas, *euro*** | **Darba vietas** |
| Līvānu novads | Publiskās infrastruktūras kvalitātes uzlabošana Līvānu industriālajā zonā uzņēmējdarbības attīstības veicināšanai | 2. | Līgums | 2 705 323 | 4 347 626 | 76 | *161%* | *171%* |
| Kuldīgas novads | Kuldīgas pilsētas ziemeļu daļas industriālās teritorijas attīstība | 2. | Līgums | 1 626 863 | 3 600 000 | 91 | *221%* | *341%* |
| Smiltenes novads | Autoceļa Jaunpriedaines - Spicieri rekonstrukcija uzņēmējdarbības attīstībai | 2. | Līgums | 495 275 | 3 344 689 | 17 | *675%* | *209%* |
| Madonas novads | Ceļa posma Madonas šoseja - Saukas purvs A11 pārbūve Barkavas pagastā Madonas novadā | 2. | Līgums | 315 162 | 4 052 819 | 19 | *1286%* | *368%* |
| Gulbenes novads | Infrastruktūras uzlabošana uzņēmējdarbības attīstībai Brīvības ielas zonā | 2. | Līgums | 3 408 127 | 3 412 382 | 9 | *100%* | *16%* |
| Cēsu novads | Degradēto teritoriju revitalizācija Cēsu novadā I kārta | 2. | Līgums | 539 978 | 5 043 501 | 9 | *934%* | *102%* |
| Gulbenes novads | Infrastruktūras uzlabošana industriālās zonas attīstībai Lizumā | 2. | Līgums | 729 826 | 0 | 71 | *0%* | *593%* |
| Līvānu novads | Publiskās infrastruktūras kvalitātes uzlabošana Līvānu industriālās zonas sasniedzamībai un uzņēmējdarbības attīstības veicināšana | 3. | Līgums | 2 114 640 | 0 | 37 | *0%* | *107%* |

*Avots: dati no KP VIS uz 12.03.2018.*

Kopumā SAM 3.3.1. un SAM 5.6.2. ietvaros uz 2018.gada 12.martu ir **izveidotas 550 jaunas darba vietas**, kā arī **piesaistītas vairāk nekā 43 milj. *euro* privātās investīcijas**[[20]](#footnote-22). No kopā paredzētajiem rādītājiem ir sasniegti jau vairāk nekā 10% gan no izveidotajām darba vietām, gan no piesaistītajām privātajām investīcijām (skatīt attēlā Nr.5.).

Attēls Nr.5.

***SAM 3.3.1. un SAM 5.6.2. kopējie sasniegtie iznākuma rādītāji***

*Avots: VARAM veidots.*

Līdz šim abos SAM ir izveidotas vairāk nekā 11% no kopā plānotajām 5000 jaunajām darba vietām, kā arī piesaistīti 14% no kopā paredzētajām 300 milj. *euro* privātajām investīcijām.

Lai noteiktu projektu efektivitāti (*projektiem, kuriem ir sasniegti iznākuma rādītāji*), līdzīgi kā ziņojuma 1.1.2. un 1.2.2. apakšnodaļās par apstiprināto projektu plānotajiem rezultātiem, tika veikts aprēķins, lai noteiktu, cik katra pašvaldību grupa izpilda bāzes noteiktos kritērijus[[21]](#footnote-23) (skatīt 6.attēlu par SAM 3.3.1. projektu sasniegtajiem iznākuma rezultātiem pret noteikto SAM rezultātu bāzes līmeni).

Attēls Nr.6.

***SAM 3.3.1. projektu sasniegtie iznākuma rezultāti pret noteikto SAM rezultātu bāzes līmeni***

*Avots: VARAM veidots.*

Analizējot 6.attēla datus, **jāsecina, ka visu pašvaldību grupu sasniegtie iznākuma rādītāji – gan izveidotās darba vietas, gan piesaistītas privātās investīcijas – pārsniedz noteikto SAM bāzes līmeni**. Piemēram, republikas pilsētu SAM 3.3.1. izveidoto darba vietu rādītājs par 51% pārsniedz bāzes līmeni, savukārt 89 novadu grupā – gandrīz par 2,5 reizēm jeb 142%.

Attiecinot kopējo SAM 3.3.1. projektu ERAF finansējuma apjomu[[22]](#footnote-24) pret katras pašvaldību grupas sasniegto darba vietu skaitu, jāsecina, ka vidēji vienas jaunas darba vietas izveidei **89 novadu pašvaldībām** nepieciešami 25,2 tūkst. *euro*, 21 reģionālās nozīmes attīstības centru pašvaldību grupā tie ir 35,6 tūkst. *euro*, bet vislielākais ERAF finansējuma apjoms uz vienu jaunizveidotu darba vietu ir republikas pilsētām – 40,5 tūkst. *euro*. Tādējādi jāsecina, ka efektīvāk ERAF līdzekļus izmanto tieši 89 novadu pašvaldības, ja tiek vērtēta ERAF finansējuma proporcija pret sasniegto darba vietu skaitu.

Attiecībā uz SAM 3.3.1. projektu piesaistīto nefinanšu investīciju rezultātiem pret noteikto SAM rezultātu bāzes līmeni, ir jāizceļ republikas pilsētu grupa – pirmās projektu iesniegumu atlases kārtas projektu rādītāji vairāk kā par trim reizēm jeb 209% pārsniedz noteikto bāzes līmeni (skatīt iepriekš 6.attēlā). Jāatzīmē, ka tik lielu īpatsvaru nodrošina Liepājas pilsētas pašvaldības projekts “*Uzņēmējdarbības vides attīstība Liepājā, I kārta*”, kura ietvaros piesaistītas 9,55 milj. *euro* privātās investīcijas[[23]](#footnote-25).

Savukārt SAM 5.6.2. projektu sasniegtos iznākuma rezultātus (*izveidotās darba vietas un piesaistītās nefinanšu investīcijas*) pret noteikto SAM rezultātu bāzes līmeni skatīt 7.attēlā.

Attēls Nr.7.

***SAM 5.6.2. projektu sasniegtie iznākuma rezultāti pret noteikto SAM rezultātu bāzes līmeni***[[24]](#footnote-26)

*Avots: VARAM veidots.*

Līdz 2018.gada 12.martam iznākuma rādītāji SAM 5.6.2. projektos ir sasniegti tikai 21 reģionālas nozīmes attīstības centriem, kā arī pašvaldībām Latgales programmas ietvaros[[25]](#footnote-27). Arī SAM 5.6.2. visu pašvaldību grupu **sasniegtie iznākuma rādītāji pārsniedz noteikto SAM bāzes līmeni**.

Attiecinot SAM 5.6.2. projektu kopējo ERAF finansējuma apjomu[[26]](#footnote-28) pret katras pašvaldību grupas sasniegto darba vietu skaitu, jāsecina, ka **vismazāk ES fondu līdzekļi nepieciešami 21 reģionālas nozīmes attīstības centru pašvaldībām** – vidēji vienas jaunas darba vietas izveidei tie ir tikai 33,6 tūkst. *euro*, savukārt Latgales programmas ietvaros ERAF finansējuma apjoms uz vienu jaunizveidotu darba vietu veido 57,1 tūkst. *euro*.

## Kopsavilkums par visām SAM 3.3.1. un SAM 5.6.2. atlases kārtām

No apkopotās informācijas un aprēķinātājiem datiem var secināt, ka **šobrīd** **21 reģionālas nozīmes attīstības centru pašvaldības, 89 novadu pašvaldības un Latgales reģiona pašvaldības aktīvāk izmanto ES fondu SAM finansējumu projektu īstenošanai,** salīdzinot ar nacionālas nozīmes attīstības centru (republikas pilsētu) pašvaldībām, jo SAM 5.6.2. ir būtiski zemāka projektu iesniegšanas aktivitāte un nav faktiski sasniegto rādītāju. Vienlaikus atsevišķu republikas pilsētu pašvaldību jau iesniegtie projekti demonstrē pietiekoši augstu atdevi, t.i., rezultātus pret plānoto publisko finansējumu. Taču ir vērojama atšķirīga pilsētu projektu atdeve. Lai pašvaldības salīdzinātu savā starpā, tika izveidota tabula Nr.9., kurā attēlots visu pašvaldību grupu SAM 3.3.1. un SAM 5.6.2. kopējais iesniegto[[27]](#footnote-29) projektu skaits un kopējie apstiprināto[[28]](#footnote-30) projektu plānotie rezultāti.

Tabula Nr.9.

SAM 3.3.1. un SAM 5.6.2. kopējais iesniegto projektu skaits un kopējie apstiprināto projektu plānotie rezultāti

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Pašvaldību grupa** | **ERAF finansējums, *euro*** | **Kopējais paredzētais projektu sk.** | **Iesniegti projekti (kopā)** | | | **Apstiprināto projektu plānotie rezultāti** | | | | | |
| **Sk.** | **ERAF, *euro*** | **%** | **Sk.** | **ERAF, *euro*** | **Darba vietas** | **Nefinanšu investīcijas** | **ERAF uz 1 darba vietu** | **Nefinanšu investīcijas pret ERAF** |
| **9 republikas pilsētas** | *111 432 620* | *42* | 21 | 41 405 628 | **37%** | 10 | 17 391 041 | 440 | 18 078 795 | **39 525** | **1,04** |
| **21 reģionālais centrs** | *103 050 306* | *92* | 56 | 66 835 369 | **65%** | 56 | 66 835 369 | 1443 | 87 944 949 | **46 317** | **1,32** |
| **89 novadi** | *37 193 476* | *50* | 47 | 30 015 308 | **81%** | 47 | 30 015 308 | 1391 | 103 469 771 | **21 578** | **3,45** |
| **Latgales programma** | *52 247 026* | *16* | 11 | 40 400 213 | **78%** | 8 | 30 313 668 | 789 | 54 611 846 | **38 420** | **1,80** |

*Avots: VARAM veidots pēc pieejamās informācijas no KP VIS uz 12.03.2018.*

Analizējot tabulas Nr.9. datus, var secināt, ka 89 novadu pašvaldībām vienas jaunas darba vietas izveidei nepieciešami vidēji 21,6 tūkst. *euro*, bet visvairāk 21 reģionālas nozīmes attīstības centru pašvaldībām – 46,3 tūkst. euro. Latgales plānošanas reģiona attīstības programmas pielikumā noteikto teritoriju pašvaldībām vienas jaunas darba vietas izveidei nepieciešami vidēji 38,4 tūkst. ­*euro*, savukārt republikas pilsētu pašvaldībām – 39,5 tūkst. *euro*, kas ir salīdzinoši zems rādītājs attiecībā pret 21 reģionālas nozīmes attīstības centru pašvaldību rādītāju.

Taču apskatot pašvaldību plānoto piesaistīto nefinanšu investīciju apjomu pret ERAF finansējumu, jāsecina, ka republikas pilsētu pašvaldībām rādītājs ir viszemākais, turklāt rādītājs tikai pavisam nedaudz (par 4%) pārsniedz noteikto līmeni – viena privātā investīciju *euro* piesaistei plānots viens ERAF *euro*. Turpretī citās pašvaldību grupās rādītājs ir ievērojami labāks – 89 novadu pašvaldībām piesaistītā nefinanšu investīciju apjoma attiecība pret ERAF finansējumu 3,45 (**pārsniegums par 245%**), bet Latgales programmas pašvaldībām šis rādītājs ir 1,80 (**pārsniegums par 80%**).

**Latgales reģions kopumā uzrāda augstākos rezultātus starp atlases kārtām**, kur nebija organizēts konkurss (priekšatlasē konkurss bija tikai 89 novadu pašvaldību grupai). Ņemot vērā reģionālās attīstības atšķirības starp Latgali un pārējo Latviju, arī Latgales reģionam ES fondu vidussposma izvērtējuma ietvaros būtu nosakāms papildu ERAF finansējumu vai virssaistību finansējums – jautājums par šī finansējuma piešķiršanu būtu skatāms Rīcības plāna “Latgales reģiona izaugsmei 2018.-2021.gadam” ietvaros.

## Sagaidāmā ietekme no SAM 3.3.1. un SAM 5.6.2.

### Ietekme uz bezdarbu

Lai noteiktu attiecīgo SAM ietekmi uz bezdarbu, izmantota pašvaldību (nacionālas nozīmes attīstības centru, reģionālas nozīmes attīstības centru, novadu, kuros neietilpst reģionālas nozīmes attīstības centri, kā arī papildus *Latgales programma*) projektu ietvaros plānoto radīto darba vietu skaita informācija, kas ir VARAM rīcībā, pēc projektu izskatīšanas RAKP.

Pašvaldībām sniegtā atbalsta uzņēmējdarbības veicināšanai (SAM 3.3.1. un SAM 5.6.2.) ietvaros radītās darba vietas veido ievērojamu īpatsvaru no kopējām prognozētajām ekonomikas attīstības ietvaros radītajām darba vietām reģionos. Apskatot plānoto radīto darba vietu ietekmi uz bezdarba līmeņa mazināšanos[[29]](#footnote-31) (skatīt attēlu Nr.8.), jāsecina, ka vislielākais bezdarba līmeņa samazinājums būtu Latgales reģionā – par 1,39 procenta punktiem (*Latgales programma veido 0,66 procenta punktus no kopējā Latgales reģiona apjoma*).

Attēls Nr.8.

***SAM 3.3.1. un SAM 5.6.2. kopējais potenciālais radītais bezdarba līmeņa samazinājums***

*Avots: VARAM veidots. Bezdarba līmenis, % – aprēķins pēc CSP datiem par 2017.g.*

Arī pārējos reģionos ievērojami samazinātos bezdarba līmenis – Vidzemes reģionā par 0,85 procenta punktiem, Zemgales reģionā par 0,74 procenta punktiem, Kurzemes reģionā par 0,71 procenta punktiem, bet vismazāk Rīgas reģionā (0,43 procenta punkti), taču jāņem vērā, ka Rīgas reģionā prognozējams arī viszemākais bezdarba līmenis.

Vienlaicīgi jānorāda, ka SAM ietvaros radīto darbu vietu skaits no kopējā prognozētā nodarbināto skaita reģionos svārstās no 0,6% līdz 1%, kas nozīmē, ka nodarbinātības līmeņa kopējai paaugstināšanai ir nepieciešami arī citi instrumenti. Taču pozitīvi, ka pie negatīvām kopējām nodarbinātības tendencēm pēdējos gados reģionos, šāds atbalsts būtu atspaids reģionu ekonomikai.

### Ietekme uz nefinanšu investīcijām

Līdzīgi kā SAM 3.3.1. un SAM 5.6.2. ietekmē uz bezdarbu, tad arī ietekmē uz investīcijām izmantots pašvaldību projektu ietvaros plānotais nefinanšu investīciju apjoms, kas ir VARAM rīcībā, pēc projektu izskatīšanas RAKP, kā arī informācija par prognozēto IKP apjomu 2020.gadā Latvijā (skatīt attēlu Nr.9.).

Attēls Nr.9.

***SAM 3.3.1. un SAM 5.6.2. kopējā potenciālā ietekme uz nefinanšu investīciju pieaugumu***

*Avots: VARAM veidots. Nefinanšu investīcijas uz vienu iedzīvotāju – aprēķins pēc CSP datiem par 2016.g.*

Izvērtējot pašvaldībām sniegtā atbalsta uzņēmējdarbības veicināšanai (SAM 3.3.1. un SAM 5.6.2.) ietekmi uz nefinanšu investīcijām reģionos, kā īpatsvaru procentuāli no potenciāli jaunradītā nefinanšu investīciju apjoma[[30]](#footnote-32) ekonomikā kopā periodā no 2016.gada līdz 2020.gadam, var secināt, ka projektu plānotās piesaistītās nefinanšu investīcijas Latgales reģionā veido vislielāko apjomu – 84,3% (*Latgales programma veido 45,5% no kopējā Latgales reģiona apjoma*), Vidzemes reģionā (37,5%), bet Rīgas reģionā vismazāko (4,5%). Tas nozīmē, ka SAM ietvaros piesaistītās nefinanšu investīcijas būtiski uzlabos uzņēmējdarbības infrastruktūru, tādejādi sekmējot uzņēmējdarbības attīstību. Pozitīvi, ka ieguldījumiem lielāka ietekme ir tieši reģionos, kuros ir viszemākā uzņēmējdarbības aktivitāte (Latgales reģions un Vidzemes reģions).

# Analīze par SAM 3.3.1. trešās projektu iesniegumu atlases kārtas projektiem, kam priekšatlasē nebija pietiekošs finansējums

## SAM 3.3.1. trešā projektu iesniegumu atlases kārta

SAM 3.3.1. trešās projektu iesniegumu atlases kārtas ietvaros atbalsta projektus, kuru projektu ideju koncepti ir saskaņoti RAKP – padomē izskata un saskaņo pašvaldību iesniegtās projektu idejas, nodrošinot to atbilstību normatīvajiem aktiem par ES fondu 2014.-2020.gada darbības programmas “Izaugsme un nodarbinātība” specifisko atbalsta mērķu atbalsta piešķiršanu, administrēšanu un uzraudzību, kā arī ES struktūrfondu un Kohēzijas fonda plānošanas perioda 2014.-2020.gadam plānošanas dokumentiem.

VARAM 2016.gada 8.aprīlī notika RAKP sēde, kurā pieņēma lēmumu par trešās projektu iesniegumu atlases kārtas 54 atbalstāmajiem projektu ideju konceptiem. MK 2016.gada 1.jūnija rīkojumā Nr.314 “Par projektu ideju konceptu finansējuma apjomu un sasniedzamajiem iznākuma rādītājiem 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” trešās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības” ietvaros”” ir noteikts minēto atbalstāmo projektu ideju konceptu ERAF finansējuma apjoms un sasniedzamie iznākuma rādītāji.

Pavisam projektu ideju konceptu priekšatlasē piedalījās 59 novadu pašvaldības no 89, kurām bija tiesības piedalīties projektu ideju konceptu priekšatlasē. Kopumā tika iesniegti 90 projektu ideju koncepti. Projekta ideju konceptu atlase notika atbilstoši trešās projektu iesniegumu atlases kārtas principiem – priekšroku dodot tiem projektu ideju konceptiem, kuru ietvaros atbalsta mērķī paredzētos iznākuma rādītājus plānots sasniegt visefektīvāk pret ieguldīto ERAF finansējumu. Vispirms tika atlasīti projektu ideju koncepti, kuri atbilst atbilstības kritērijiem. Secināts, ka no iesniegtajiem 90 projektu ideju konceptiem, visiem atbilstības kritērijiem atbilst 83 koncepti, bet neatbilst septiņi koncepti.

Nākamajā posmā tika izvērtēta projektu ideju konceptu atbilstība minimālajām kvalitātes prasībām. Projektu ideju koncepti, kuri atbilst visiem atbilstības un kvalitātes kritērijiem – 83 projekta koncepti, tika sakārtoti atbilstoši koeficientu kopsummai, kas veidojas no trim kvalitātes kritērijiem. No 90 iesniegtajiem projektu ideju konceptiem septiņi tika noraidīti kā neatbilstoši atbilstības kritērijiem un nav iekļauti projektu ideju konceptu salīdzināšanas sarakstā, kurā vērtē saņemtos koeficientus.

Ņemot vērā augstāk noteikto, 89 novadu pašvaldību 29 projektu ideju konceptiem, kuri atbilst atlases kārtas principiem, **īstenošanai nepietiek finansējums 27 033 775 *euro* apmērā**, ar to saprotot, ka nepietiek ERAF finansējums.

## SAM 3.3.1. trešās projektu iesniegumu atlases kārtas projektu rezultāti

VARAM sagatavoja sākotnējo SAM 3.3.1. trešās projektu iesniegumu atlases kārtas ideju konceptu sarakstu par kopējo nepieciešamo ERAF finansējumu **27 033 775 *euro***[[31]](#footnote-33) (provizorisko nepieciešamā finansējuma (27 033 775 *euro*) sadalījumu pa gadiem skatīt tabulā Nr.10).

Tabula Nr.10.

Provizoriskais nepieciešamā finansējuma sadalījums no 2020.gada līdz 2023.gadam, *euro*

|  |  |
| --- | --- |
| 2020.gads | 1 768 124 |
| 2021.gads | 5 003 142 |
| 2022.gads | 7 287 155 |
| 2023.gads | 12 975 354 |
| **Kopā** | **27 033 775** |

*Avots: VARAM veidots.*

Tālākā informācija ir saistīta ar ieņēmumu valsts budžetā aprēķināšanu no plānotajām jaunizveidotajām darba vietām, kā arī cik gados tiktu atpelnīts atbalstītoprojektu īstenošanai piešķirtais finansējums.

Jaunās darba vietas tiek plānots izveidot pakāpeniski pēc noslēgtajām vienošanās par projektu īstenošanu.Ņemot vērā, ka šobrīd nav iespējams noteikt precīzu jaunizveidoto darba vietu skaitu pa gadiem, analīzē tiek atspoguļoti provizoriskie ieņēmumi valsts budžetā no jaunizveidotajām darba vietām **četru gadu periodā pēc noslēgtajām vienošanām par projektu īstenošanu.**

Saskaņā ar Centrālās statistikas pārvaldes (turpmāk – CSP) datiem, 2017.gadā strādājošo mēneša vidējā darba samaksa Latvijā bija 926 *euro* (bruto). Ikmēneša ieņēmumi valsts budžetā no viena strādājošā ir 490,12 *euro*, ko veido valsts sociālās apdrošināšanas iemaksas (darba devēja un darba ņēmēja daļas), iedzīvotāju ienākuma nodoklis un uzņēmējdarbības riska valsts nodeva (pēc 2018.gada nodokļa likmēm). Attiecīgi gadā budžetā ieskaitāmo nodokļu summa no viena strādājošā veido 5881,44 *euro*. Summāri četros gados pēc noslēgto vienošanos par projektu īstenošanu ietvaros tiktu sasniegti šādi rezultāti:

* **izveidotas 707 jaunas darba vietas** – ERAF finansējums 38 237 *euro* apmērā uz vienu jaunu darba vietu (27 033 775 *euro* / 707);
* **piesaistītas nefinanšu investīcijas nemateriālajos ieguldījumos un pamatlīdzekļos 38 954 709 *euro*** – uz vienu ERAF finansējuma *euro* piesaistītas 1,44 *euro* privātās investīcijas (38 954 709 *euro* / 27 033 775 *euro*).

Radot iespēju atbalstīt projektu īstenošanu par 27 033 775 *euro*, pēc noslēgtajām vienošanās par projektu īstenošanu tiktu izveidotas 707 darba vietas – ieņēmumi valsts budžetā gadā veidotu 4 158 178 *euro* (5881,44 *euro* x 707 darba vietas). Tā rezultātā provizoriskie ieņēmumi valsts budžetā, pieņemot, ka projektu īstenošanas periods ir viens līdz trīs gadi, pirmie projekti tiktu pabeigti 2019.gadā, un ka projektu īstenošanas rezultātā 2020.gadā varētu tikt radītas 10%, 2021.gadā – 20%, 2022.gadā – 30% un 2023.gadā – 40% darbavietu:

* 2020.gadā – no 71 darba vietas ieņēmumi valsts budžetā veidotu 417 582 *euro* (5881,44 *euro* x 71 darba vietas);
* 2021.gadā – no 212 darba vietām ieņēmumi valsts budžetā veidotu 1 246 865 *euro* (5881,44 *euro* x (71+141) darba vietas);
* 2022.gadā – no 424 darba vietām ieņēmumi valsts budžetā veidotu 2 493 731 *euro* (5881,44 *euro* x (71+141+212) darba vietas);
* 2023.gadā – no 707 darba vietām ieņēmumi valsts budžetā veidotu 4 158 178 *euro* (5881,44 *euro* x (71+141+212+283) darba vietas).

Provizoriskie ieņēmumi valsts budžetā no jaunizveidotajām darba vietām četru gadu periodā pēc noslēgtajām vienošanām par projektu īstenošanu skatīt tabulu Nr.10.

Tabula Nr.10.

Provizoriskie ieņēmumi valsts budžetā no jaunizveidotajām darba vietām (*dati atspoguļoti kumulatīvā veidā*)

|  |  |  |  |  |  |
| --- | --- | --- | --- | --- | --- |
| Gads | Sadalījums | Darbavietas | Ieņēmumi | *Kumulatīvi* | |
| *darbavietas* | *ieņēmumi* |
| 2020. | 10% | 71 | 417 582 | *71* | *417 582* |
| 2021. | 20% | 141 | 829 283 | *212* | *1 246 865* |
| 2022. | 30% | 212 | 1 246 865 | *424* | *2 493 731* |
| 2023. | 40% | 283 | 1 664 448 | *707* | *4 158 178* |
| **Kopā** | **100%** | **707** | **4 158 178** |  |  |

*Avots: VARAM veidots.*

Secinājums: kopumā no 2023.gada katru gadu potenciālie ieņēmumi valsts budžetā būtu 4 158 178 *euro*, kas nozīmē, ka rēķinot kumulatīvi, projektu īstenošanā ieguldītais finansējums 27 033 775 *euro* **tiktu atpelnīts 2029.gadā jeb 9,50 gadu periodā pēc pirmajām jaunradītajām darba vietām** *(ieskaitot 2020.gadu).*

## Plānotie projektu rezultāti

### Ietekme uz SAM 3.3.1. rezultātiem

MK noteikumos Nr.593 ir noteikti šādi sasniedzamie iznākuma rādītāji un sasniedzamās vērtības līdz 2023.gadam:

* jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos) – vismaz 1053 jaunizveidotas darba vietas;
* no projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos – vismaz 64 219 292 *euro*;
* komersantu skaits, kuri guvuši labumu no projekta ietvaros veiktajām investīcijām infrastruktūrā (to komersantu skaits, kuri saņēmuši atbalstu) – vismaz 202 komersanti.

Trīs gados pēc noslēgto vienošanos par projektu īstenošanu kopumā projektos:

* nepieciešamais finansējums veido 27 033 775 *euro*;
* tiks izveidotas vismaz 707 darba vietas;
* nefinanšu investīcijas veido 38 954 709 *euro*;
* 141 komersants gūs labumu no projekta ietvaros veiktajām investīcijām.

Lai noteiktu šo projektu efektivitāti, līdzīgi kā ziņojuma 1.1.2. un 1.2.2. apakšnodaļās par apstiprināto projektu plānotajiem rezultātiem, tika veikts aprēķins, lai noteiktu, kāda ir SAM 3.3.1. trešās atlases kārtas neatbalstīto projektu plānoto rezultātu izpilde pret bāzes līmeni[[32]](#footnote-34) (skatīt 10.attēlu).

Attēls Nr.10.

***Plānoto rezultātu izpilde pret SAM 3.3.1. bāzes līmeni***

*Avots: VARAM veidots.*

Secinājums:SAM 3.3.1. trešās atlases kārtas neatbalstīto projektu plānotie rezultāti **pārsniedz SAM 3.3.1 noteikto bāzes līmeni**, attiecīgi sasniedzot 144% – 166% pret nepieciešamo. Piesaistītā nefinanšu investīciju apjoma attiecība pret nepieciešamo finansējumu ir 1,44, tātad **pārsniegums par 44%**, savukārt plānoto darba vietu rādītājs **par 59% pārsniedz bāzes līmeni**.

### Ietekme uz kopējo nodarbinātību un privātajām investīcijām

Tālākā analīzē ņemti vērā iznākuma rādītāji, kuriem varētu būt ietekme uz valsts budžetu un makroekonomisko situāciju valstī.

*Jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos)*

Atbilstoši CSP datiem nodarbinātības pieaugums Latvijā no 2011.gada līdz 2017.gadam vidēji bija 5 533 nodarbināto (nodarbināto skaits salīdzinājuma starp gadiem). Radot 707 darba vietas, **tās veidotu 12,78% no kopējā potenciālā nodarbinātības pieauguma valstī**.

Attēls Nr.11.

***Projektos plānotās darba vietas pret nodarbinātības pieaugumu Latvijā, %***

*Avots: VARAM veidots.*

*No projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos*

SAM 3.3.1. nefinanšu investīcijām ir noteikti darbības veidi apstrādes, rūpniecības, būvniecības, transporta un uzglabāšanas, izmitināšanas un ēdināšanas pakalpojumu, profesionālo, zinātnisko un tehnisko pakalpojumu nozarē. Ņemot vērā, ka projektu ideju konceptu nefinanšu investīcijas var aptvert vairākas darbības veidus, analīzē tika izvēlētas kopumā projektu ideju nefinanšu investīcijas, nedalot pa darbības veidiem.

Lai noskaidrotu, vai projektu īstenošanas rezultātā radītajām nefinanšu investīcijām ir iespējama ietekme, vērtējot pret kopējo nefinanšu investīciju[[33]](#footnote-35) apjomu valstī kopumā, tika izmantota CSP pieejamā informācija par nefinanšu investīcijām valstī kopumā par 2016.gadu (skatīt 12.attēlu).

Attēls Nr.12.

***Nefinanšu investīcijas projektos pret kopējām nefinanšu investīcijām Latvijā, %***

*Avots: VARAM veidots.*

Aprēķina piemērs: projektu plānotās nefinanšu investīcijas (38 954 709 *euro*) tika izdalītas ar nefinanšu investīcijām valstī kopumā (3,73 miljardiem *euro*) un izteikta procentuālā izteiksmē, tādējādi veidojot 1,04%.

Secinājums: nefinanšu investīcijas projektiem, kuriem nepieciešamais finansējums ir 27 033 775 *euro*, **veidotu vairāk kā 1% no valstī kopējām nefinanšu investīcijām.**

## SAM 3.3.1. ierobežojumi lielajiem komersantiem

SAM 3.3.1. mērķa grupa ir mazie (sīkie) vai vidējie komersanti atbilstoši:

1. Komisijas 2014.gada 17.jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV" \t "_blank), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (1.pielikumam);
2. Komisijas 2014.gada 25.jūnija Regulas (ES) Nr. [702/2014](http://eur-lex.europa.eu/eli/reg/2014/702?locale=LV" \t "_blank), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107.un 108.pantu (1.pielikumam);
3. vai Komisijas 2014.gada 16.decembra Regulas (ES) Nr.[1388/2014](http://eur-lex.europa.eu/eli/reg/2014/1388?locale=LV" \t "_blank),ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (1.pielikumam).

Līdz ar to MK noteikumos Nr.593 ir noteikti ierobežojumi lielajiem komersantiem. Jānorāda, ka lielajiem komersantiem ir noteikti ierobežojumi arī SAM 5.6.2., kas apstiprināti ar MK 2015.gada 10.novembra noteikumiem Nr.645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”.

SAM 3.3.1. izstrādes procesā un tam sekojošajā projektu ideju konceptu priekšatlasē interesi izrādīja lielie komersanti, piemēram, A/S “Latvijas Finieris” (ražotne Kurzemes reģionā), SIA “Orkla Confectionery & Snacks Latvija” (darbības paplašinājumu izskatīja Rīgas reģionā), SIA “Aloja–Starkelsen” (darbības paplašināšanās Alojas novadā), u.c. Šiem komersantiem ir būtiska ietekme uz valsts tautsaimniecību – interesi izrādījušo komersantu apgrozījums 2014.gadā bija 3,41 miljardi *euro*.

Ņemot vērā SAM 3.3.1. nosacījumus, projektu ideju koncepti, kuros būtu iesaistīti augstāk minētie komersanti, netika iesniegti.

Valsts atbalsts lielajiem komersantiem ir saderīgs ar Līguma par Eiropas Savienības darbību 107.panta 3.punktā noteikto gadījumu, proti, atbalstu, kas veicina konkrētu saimniecisko darbību vai konkrētu tautsaimniecības jomas attīstību. Atbalstot pašvaldību uzņēmējdarbības projektus, lielajiem komersantiem būtu iespēja gūt labumu no projekta ietvaros veiktajām investīcijām infrastruktūrā, tādējādi tiktu veicināta lielo komersantu saimnieciskā darbība.

# Secinājumi un priekšlikumi

SAM 3.3.1. ietvaros no kopā plānotajiem projektiem (*visu trīs atlases kārtu ietvaros 90 projekti*) ir iesniegti 73 projekti par ERAF finansējumu 48,5 milj. *euro*, no kuriem republikas pilsētu pašvaldības ir iesniegušas astoņus projektus (ERAF finansējums 10,3 milj. *euro*, kas ir 64% no kopā paredzētā ERAF apjoma pirmajā atlases kārtā), bet 21 reģionālās nozīmes attīstības centru pašvaldības ir iesniegušas 18 projektus par ERAF finansējumu 8,2 milj. *euro* (75% no kopā paredzētā ERAF apjoma otrajā atlases kārtā). **Visaktīvāk projektus iesniedz 89 novadu pašvaldības – līdz šim ir iesniegti 47 projekti, par kopējo ERAF finansējumu 30 milj. *euro***, kas ir 81% no kopā paredzētā ES fondu finansējuma apjoma trešajā atlases kārtā.

Turpretim SAM 5.6.2. ietvaros projektu iesniegšana norit lēnāk, salīdzinot ar SAM 3.3.1. No kopā plānotajiem projektiem (*visu trīs atlases kārtu ietvaros 110 projekti*) ir iesniegti 62 projekti par kopējo ERAF finansējumu 130,2 milj. *euro*. **Visaktīvāk SAM 5.6.2. projektus iesniedz 21 reģionālas nozīmes attīstības centru pašvaldības – līdz šim iesniegti 38 projekti par ERAF finansējumu 58,6 milj. *euro*** (64% no kopā paredzētā ES fondu finansējuma apjoma otrajā atlases kārtā), savukārt Latgales programmas ietvaros pašvaldības ir iesniegušas 11 projektus par kopējo ERAF finansējumu 40,45 milj. *euro*, kas ir 78% no kopā paredzētā ES fondu finansējuma apjoma trešajā atlases kārtā. Vismazāk SAM 5.6.2. projekti iesniegušas republikas pilsētu pašvaldības – 13 projektus par kopējo ERAF finansējumu 31 milj. *euro*, kas ir tikai 33% kopā paredzētā ES fondu finansējuma apjoma pirmajā atlases kārtā.

SAM 3.3.1. un SAM 5.6.2. ietvaros (kopā) uz 2018.gada 12.martu **visvairāk jaunizveidotās darba vietas ir izveidotas 21 reģionālas nozīmes attīstības centru pašvaldībām – 331 darba vieta** (19% no kopā plānotajām darba vietām[[34]](#footnote-36) abu SAM ietvaros). Republikas pilsētu pašvaldībām ir izveidotas 106 jaunas darba vietas, bet tie ir tikai 6% no kopā plānotajām darba vietām[[35]](#footnote-37) abu SAM ietvaros. Savukārt 89 novadu pašvaldību grupā līdz šim ir izveidotas 76 darba vietas, kas ir vairāk kā 12% no kopā plānotajām darba vietām SAM 3.3.1. trešās atlases kārtas ietvaros.

Līdzīga tendence ir vērojama arī attiecībā uz nefinanšu investīcijām – **21 reģionālas nozīmes attīstības centru pašvaldības ir piesaistījušas 24,9 milj. *euro* jeb 24% no kopā plānotajām privātajām investīcijām** SAM 3.3.1. un SAM 5.6.2. otrās atlases kārtas ietvaros, bet 89 novadu pašvaldību grupā ir piesaistītas aptuveni 5,1 milj. *euro* privātās investīcijas (14% no kopā plānotajām privātajām investīcijām SAM 3.3.1. trešās atlases kārtas ietvaros). Republikas pilsētu pašvaldības ir sasniegušas privātās investīcijas 13,3 milj. *euro* apmērā, kas ir 12% no kopā plānotajām investīcijām SAM 3.3.1. un SAM 5.6.2. pirmajā atlases kārtā.

Attiecinot kopējo SAM 3.3.1. un SAM 5.6.2. ERAF finansējumu pret izveidotajām darba vietām, jāsecina, ka **89 novadu pašvaldībām** nepieciešami 25,2 tūkst. *euro*, 21 reģionālās nozīmes attīstības centru pašvaldībām tie ir 33,8 tūkst. *euro*, bet vislielākais ERAF finansējuma apjoms uz vienu jaunizveidotu darba vietu ir republikas pilsētām – 40,5 tūkst. *euro*.

Izvērtējot priekšlikumus papildus atbalsta mehānismiem uzņēmējdarbības infrastruktūras atbalstam,no apkopotās informācijas un aprēķinātājiem datiem var secināt, ka:

* **Šobrīd** **21 reģionālas nozīmes attīstības centru pašvaldības, 89 novadu pašvaldības un Latgales reģiona pašvaldības aktīvāk izmanto ES fondu SAM finansējumu projektu īstenošanai,** salīdzinot ar nacionālas nozīmes attīstības centru (republikas pilsētu) pašvaldībām, jo SAM 5.6.2. ir būtiski zemāka projektu iesniegšanas aktivitāte un nav faktiski sasniegto rādītāju. Vienlaikus atsevišķu republikas pilsētu pašvaldību jau iesniegtie projekti demonstrē pietiekoši augstu atdevi, t.i., rezultātus pret plānoto publisko finansējumu. Taču ir vērojama atšķirīga pilsētu projektu atdeve.
* **Latgales reģions** uzrāda augstākos rezultātus starp atlases kārtām, kur nebija organizēts konkurss (priekšatlasē konkurss bija tikai 89 novadu pašvaldību grupai). Ņemot vērā reģionālās attīstības atšķirības starp Latgali un pārējo Latviju, arī Latgales reģionam Eiropas Savienības fondu vidussposma izvērtējuma ietvaros būtu nosakāms papildu ERAF finansējumu vai virssaistību finansējums – jautājums par šī finansējuma piešķiršanu būtu skatāms Rīcības plāna “Latgales reģiona izaugsmei 2018.-2021.gadam” ietvaros.
* **89 novadu pašvaldību grupai ir papildu projektu apjoms 27 033 775** ***euro* apmērā**, kas atbilst SAM 3.3.1. prasībām, bet netika atbalstīts finansējuma trūkuma dēļ – vienlaikus šī atlases kārta jau šobrīd sasniedz augstākos radītājus.
* Atbilstoši VARAM un LPS ikgadējām sarunām, kas notika 2018.gada 19.jūnijā, VARAM pēc Eiropas Komisijas lēmuma par snieguma ietvara izpildi, izvērtēs iespēju novirzīt darbības programmas “Izaugsme un nodarbinātība” 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” 2 268 624 *euro* apmērā SAM 3.3.1. atlases trešās kārtas projektiem, kas RAKP priekšatlasē netika atbalstīti tālākai virzībai finansējuma trūkuma dēļ.

VARAM skaidro, ka finansējums 2 268 624 *euro* izriet no MK noteikumu Nr.593 14.3. un 15.3. apakšpunktiem, attiecīgi iepriekš minētā summa ir starpība no 37 193 476 euro un 34 924 852 euro, kas norādīti MK noteikumos Nr.593.

Līdz ar to **2 268 624 *euro***, kasizriet no MK noteikumiem Nr.593 **ir daļa no finansējuma, kas nepieciešams SAM 3.3.1. atlases trešās kārtas projektiem**, kas RAKP priekšatlasē netika atbalstīti tālākai virzībai finansējuma trūkuma dēļ.

* **Iespējamie varianti finansējuma avotam**:

1. **variants:**

1) Finanšu ministrijai sadarbībā ar Vides aizsardzības un reģionālās attīstības ministriju Eiropas Savienības fondu vidusposma izvērtējuma ietvaros izvērtēt iespēju novirzīt papildu finansējumu 24 765 151 *euro* apmērā darbības programmas “Izaugsme un nodarbinātība” 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” projektiem. Atbalsts tiek piešķirts, Vides aizsardzības un reģionālās attīstības ministrijai organizējot projekta ideju konceptu priekšatlasi, atbilstoši atklāta konkursa principiem un priekšroku dodot projektiem ar augstākiem rezultātiem – proporcionāli Eiropas Reģionālās attīstības fonda finansējuma apmēram jaunizveidoto darba vietu skaits komersantos, kuri guvuši labumu no investīcijām infrastruktūrā, un no projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos – saskaņā ar Vides aizsardzības un reģionālās attīstības ministrijas izstrādātajiem projektu ideju konceptu priekšatlases vērtēšanas kritērijiem un to piemērošanas metodiku.

2) Vides aizsardzības un reģionālās attīstības ministrijai, pēc Eiropas Komisijas lēmuma par snieguma ietvara izpildi, izvērtēt iespēju papildu finansējumu 2 268 624 *euro* apmērā novirzīt darbības programmas “Izaugsme un nodarbinātība” 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” atlases trešās kārtas projektiem, kas Reģionālās attīstības koordinācijas padomes priekšatlasē netika atbalstīti tālākai virzībai finansējuma trūkuma dēļ.

1. **variants:**

1) Ja Eiropas Savienības fondu vidusposma izvērtējuma rezultātā papildus finansējums netiek rasts, tad jautājumu par papildu valsts budžeta līdzekļu piešķiršanu Vides aizsardzības un reģionālās attīstības ministrijai pašvaldību mērķdotācijām uzņēmējdarbības atbalsta pasākumiem izskatīt Ministru kabinetā likumprojekta “Par valsts budžetu 2020.gadam” un likumprojekta “Par vidēja termiņa budžeta ietvaru 2020., 2021. un 2022.gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem atbilstoši valsts budžeta finansiālajām iespējām.

Ņemot vērā Valdības rīcības plāna 3.2.pasākumu par “*valsts budžeta mērķdotāciju pašvaldībām uzņēmējdarbības atbalstam, šim mērķim novirzot finansējuma apjomu ne mazāk kā 3% apmērā no ikgadējiem uzņēmumu ienākuma nodokļa ieņēmumiem*”, primāri būtu apskatāms A. variants.

Vides aizsardzības un reģionālās attīstības ministrs K.Gerhards

Melnalksnis, 66016768

[davis.melnalksnis@varam.gov.lv](mailto:davis.melnalksnis@varam.gov.lv)

Ziediņa, 66016725

dace.ziedina@varam.gov.lv

1. VARAM 2018.gada 20.februārī iesniedza informāciju Valsts kancelejai (vēstules nr. 1-13/1650) ar lūgumu pagarināt MK 2017.gada 14.februāra sēdes protokollēmuma “Informatīvais ziņojums “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu”” (Nr.7., 1.§) 2.2.3.apakšpunktā doto termiņu līdz 2018.gada 1.aprīlim. [↑](#footnote-ref-3)
2. Daugavpils, Jelgavas, Jēkabpils, Jūrmalas, Liepājas, Rēzeknes, Valmieras, Ventspils un Rīgas pilsētas pašvaldība. [↑](#footnote-ref-4)
3. Aizkraukles, Alūksnes, Balvu, Bauskas, Cēsu, Dobeles, Gulbenes, Krāslavas, Kuldīgas, Limbažu, Līvānu, Ludzas, Madonas, Ogres, Preiļu, Saldus, Siguldas, Smiltenes, Talsu, Tukuma un Valkas novada pašvaldība. [↑](#footnote-ref-5)
4. Saskaņā ar darbības programmas “Izaugsme un nodarbinātība” ieguldījumu stratēģijas izklāsta 263.punktā noteikto Rīgas pilsētas pašvaldības teritorija neietilpst SAM 3.3.1. indikatīvajās mērķteritorijās. [↑](#footnote-ref-6)
5. Ar 2018.gada 8.janvāra grozījumiem projektu iesniegumu iesniegšanas termiņš tiek pagarināts Olaines novada pašvaldībai un Ropažu novada pašvaldībai līdz 2018.gada 15.martam. [↑](#footnote-ref-7)
6. Dati par projektiem iegūti no KP VIS uz 12.03.2018. [↑](#footnote-ref-8)
7. Iesniegtie projekti – tiek uzskatīti tādi projekti, kuri ir iesniegti CFLA vai republikas pilsētas pašvaldības projektu iesniegumu vērtēšanas komisijā, apstiprināti, par kuriem ir noslēgts līgums, vai kuri ir pabeigti. [↑](#footnote-ref-9)
8. Atbilstoši Ministru kabineta 2015.gada 13.oktobra noteikumiem Nr.593. [↑](#footnote-ref-10)
9. Projekts par apstiprinātu kļūst tad, kad CFLA vai republikas pilsētas pašvaldības projektu iesniegumu vērtēšanas komisija pieņem lēmumu par tā apstiprināšanu, balstoties uz CFLA vai republikas pilsētas pašvaldības projektu iesniegumu vērtēšanas izveidotās komisijas atzinumu. Pēc projekta apstiprināšanas 30 darba dienu laikā jānoslēdz līgums starp CFLA un pašvaldību par projekta īstenošanu, taču šo termiņu var arī pagarināt (šis periods nepieciešams tehnisko precizējumu veikšanai projektā un dokumentu sagatavošanai). [↑](#footnote-ref-11)
10. Dati par apstiprinātajiem projektiem iegūti no KP VIS uz 12.03.2018. [↑](#footnote-ref-12)
11. Projektu ideju konceptu priekšatlases vērtēšanas kritēriju piemērošanas metodikā noteikts vidējais rādītājs darba vietām jeb bāzes rādītājs (60 987 *euro* uz vienu darba vietu). Rādītājs 60 987 *euro* par 1 darba vietu tiek lietots vidējo iznākuma rādītāju aprēķinā. [↑](#footnote-ref-13)
12. Ar 2017.gada 19.decembra grozījumiem projektu iesniegumu iesniegšanas termiņš tika pagarināts:

    * Daugavpils pilsētas pašvaldībai līdz 2017.gada 29.decembrim.
    * Krāslavas novada pašvaldībai projekta iesnieguma “Dienvidlatgales pašvaldību degradēto teritoriju revitalizācija uzņēmējdarbības attīstībai” līdz 2017.gada 29.decembrim.
    * Krāslavas novada pašvaldībai projekta iesnieguma “Krāslavas un Dagdas novadu ceļu tīkla rekonstrukcija uzņēmējdarbības veicināšanai degradētajās teritorijās” līdz 2018.gada 28.februārim.

    [↑](#footnote-ref-14)
13. Dati par projektiem iegūti no KP VIS uz 12.03.2018. [↑](#footnote-ref-15)
14. Atbilstoši Ministru kabineta 2015.gada 10.novembra noteikumiem Nr.645. [↑](#footnote-ref-16)
15. Apstiprinātie projekti šajā gadījumā nozīmē projekti, kas ir apstiprināti vai apstiprināti ar nosacījumiem, ir noslēgts līgums par projekta īstenošanu, vai arī ir pabeigts. [↑](#footnote-ref-17)
16. Dati par apstiprinātajiem projektiem iegūti no KP VIS uz 12.03.2018. [↑](#footnote-ref-18)
17. Vienas jaunas darba vietas izveidei plānots ne vairāk kā ERAF 60 987 *euro*, kā arī viena privāto investīciju *euro* piesaistei plānots viens ERAF *euro*. [↑](#footnote-ref-19)
18. Informatīvā ziņojuma 1.pielikumā pieejami atsevišķu attīstības centru pabeigto projektu piemēri. [↑](#footnote-ref-20)
19. Projektu rezultātus jeb iznākuma rādītājus **drīkst sasniegt arī trīs gadu laikā pēc projekta pabeigšanas**, tādēļ Ogres novada pašvaldības projekta gadījumā rādītājs – *nefinanšu investīcijas* – vēl nav sasniegts. [↑](#footnote-ref-21)
20. Kopējie rādītāji ne tikai pabeigtajos projektos, bet arī tajos, par kuriem ir noslēgts līgums par to īstenošanu. [↑](#footnote-ref-22)
21. Vienas jaunas darba vietas izveidei plānots ne vairāk kā ERAF 60 987 *euro*, kā arī viena privāto investīciju *euro* piesaistei plānots viens ERAF *euro*. [↑](#footnote-ref-23)
22. Tiek izmantoti tikai tie projekti, kuriem ir sasniegti izveidoto darba vietu iznākuma rādītāji – 89 novadu pašvaldību grupā 4 projekti (kopējais ERAF 1,91 milj. *euro*), 21 reģionālo centru grupā 3 projekti (kopējais ERAF 1,39 milj. *euro*), republikas pilsētu grupā 2 projekti (kopējais ERAF 4,29 milj. *euro*). [↑](#footnote-ref-24)
23. Par projektu ir noslēgts līgums par tā īstenošanu, tas vēl nav pabeigts. Līdz ar to sīkāka informācija par projektu nav pieejama. [↑](#footnote-ref-25)
24. SAM 5.6.2. ietvaros līdz 12.03.2018. nav sasniegti iznākuma rādītāji no pirmās projektu iesniegumu atlases kārtas (republikas pilsētām). [↑](#footnote-ref-26)
25. Iznākuma rādītāji (vismaz viens) Latgales programmas ietvaros sasniegti 2 pašvaldībām – Alūksnes novada pašvaldības projektā “*Alūksnes pilsētas rūpnieciskās apbūves teritorijas attīstība 1.kārta*” un Līvānu novada pašvaldības projektā “*Publiskās infrastruktūras kvalitātes uzlabošana Līvānu industriālās zonas sasniedzamībai un uzņēmējdarbības attīstības veicināšana*”. [↑](#footnote-ref-27)
26. Tiek izmantoti tikai tie projekti, kuriem ir sasniegti izveidoto darba vietu iznākuma rādītāji – 21 reģionālo centru grupā 7 projekti (kopējais ERAF 6,6 milj. *euro*), Latgales programmas ietvaros 1 projekts (kopējais ERAF 2,1 milj. *euro*). [↑](#footnote-ref-28)
27. Par iesniegtajiem projektiem tiek uzskatīti tādi projekti, kuri ir iesniegti CFLA, apstiprināti, par kuriem ir noslēgts līgums, vai kuri ir pabeigti. [↑](#footnote-ref-29)
28. Apstiprinātie projekti nozīmē projekti, kas ir apstiprināti vai apstiprināti ar nosacījumiem, ir noslēgts līgums par projekta īstenošanu, kā arī ir pabeigti. [↑](#footnote-ref-30)
29. Kopējais SAM 3.3.1. un SAM 5.6.2. ietvaros radītais potenciālais bezdarba līmeņa samazinājums visos Latvijas reģionos ir rēķināts, ņemot vērā darba meklētāju un ekonomiskie aktīvo iedzīvotāju skaitu 2017.gadā, kā arī Ekonomikas ministrijas prognozēto darba meklētāju (*60.6 tūkst.*) un ekonomiskie aktīvo iedzīvotāju (*1007.4 tūkst.*) skaitu Latvijā 2022.gadā (Ekonomikas ministrijas 2016.gada jūnija“*Informatīvais ziņojums par darba tirgus vidēja un ilgtermiņa prognozēm”*). Tā kā darba tirgus netiek ilgtermiņā prognozēts *reģionālā līmenī*, lai to noteiktu, tika izmantota teritoriālā proporcija, tādejādi nosakot provizorisko darba meklētāju un ekonomiskie aktīvo iedzīvotāju skaitu reģionos 2022.g. [↑](#footnote-ref-31)
30. Kopējā SAM 3.3.1. un SAM 5.6.2. ietvaros radītā potenciālā ietekme uz nefinanšu investīciju pieaugumu ir aprēķināta, ņemot vērā IKP un nefinanšu investīciju apjomu reģionālā dalījumā, kā arī Starptautiskā Valūtas fonda prognozes par Latvijas IKP faktiskajās cenās 2020.gadā (31 790 milj. *euro*). Nefinanšu investīcijām un IKP ir cieša saistība. Skatoties uz IKP no izlietojuma puses nacionālo kontu sistēmā, nefinanšu investīciju rādītājs, pieņemot, ka pastāv metodoloģiskas atšķirības aprēķinos, ir saturiski līdzīgs rādītājs “*bruto kapitāla veidošana*”. Līdz ar to nefinanšu investīciju rādītāja attiecināšana pret IKP ir loģiska un pamatota, lai novērtētu kādu daļu no IKP veido plānotie pašvaldību izdevumi infrastruktūrā. Ņemot vērā, ka 2016.gadā 22% no IKP tika izlietots bruto kapitāla veidošanā, tika pieņemts, ka nefinanšu investīcijas veido 22% no IKP, līdz ar to provizoriskais nefinanšu investīciju apjoms 2020.gadā Latvijā būs 6 993,8 milj. *euro*. Tā kā nefinanšu investīcijas netiek ilgtermiņā prognozētas reģionālā līmenī, izmantojot teritoriālo proporciju, var noteikt provizorisko nefinanšu investīciju apjomu 2020.gadā Latvijas reģionos, kā arī aprēķināt SAM ietekmē radīto papildus nefinanšu investīciju apjoma īpatsvaru no kopējā prognozētā nefinanšu investīciju apjoma katrā reģionā. [↑](#footnote-ref-32)
31. Papildu informāciju par nepieciešamā finansējuma sadalījumā pa projektiem skatīt ziņojuma 2.pielikumā “*SAM 3.3.1. trešās atlases kārtas projektu ideju konceptu saraksts, kuru īstenošanai nepietiek finansējums*”. [↑](#footnote-ref-33)
32. Vienas jaunas darba vietas izveidei plānots ne vairāk kā ERAF 60 987 *euro*, viena privāto investīciju *euro* piesaistei plānots viens ERAF *euro*. [↑](#footnote-ref-34)
33. Nefinanšu investīcijās ir ietverti ilgtermiņa nemateriālie ieguldījumi, dzīvojamās ēkas, citas būves un celtnes, ilggadīgie stādījumi, tehnoloģiskās mašīnas un iekārtas, pārējie pamatlīdzekļi un inventārs, kā arī pamatlīdzekļu izveidošana un nepabeigto būvobjektu un kapitālā remonta izmaksas. [↑](#footnote-ref-35)
34. Kopā plānotās jaunizveidotās darba vietas SAM 3.3.1. un SAM 5.6.2. otrajā atlases kārtā. [↑](#footnote-ref-36)
35. Kopā plānotās jaunizveidotās darba vietas SAM 3.3.1. un SAM 5.6.2. pirmajā atlases kārtā. [↑](#footnote-ref-37)